Държавен вестник, бр. 86, 2010 г., стр. 9

БРОЙ  86	
Д Ъ Р Ж А В Е Н  В Е С Т Н И К 	
СТР.  9  
1. изпълнителят е определен в резултат на 
процедура на договаряне с покана и има само 
един поканен участник;
2. единственият заинтересован участник е 
определен за изпълнител.“
15. Създава се чл. 31б:
„Чл. 31б. (1) Недействителен спрямо лица­
та по чл. 122и, ал. 1 ЗОП е договор за малка 
обществена поръчка, който е сключен:
1. в резултат на незаконосъобразно прилагане 
на чл. 53, ал. 1;
2. преди влизане в сила на някое от реше­
нията на възложителя, издадено във връзка с 
процедурата, и се установи нарушение, което 
е засегнало възможността на:
а) заинтересовано лице да подаде оферта;
б) заинтересован участник да вземе участие 
при определяне на изпълнител.
(2) Договорът запазва действието си, ко­
гато има влязло в сила решение по чл. 122г, 
ал. 4 ЗОП.“
16. В чл. 32, ал. 1 се създава т. 4:
„4. не извърши съответна регистрация, не 
представи документ или не изпълни друго из­
искване, което е необходимо за изпълнение на 
поръчката съгласно изискванията на нормати­
вен или административен акт и е поставено от 
възложителя при откриване на процедурата.“
17. В чл. 33, ал. 1 след думите „чл. 43, ал. 2 
ЗОП“ се добавя „и при спазване условията на 
чл. 43, ал. 3 ЗОП“. 
18. В чл. 34:
а) в ал. 1 след думите „сключването на 
договора“ се поставя точка и текстът до края 
се заличава;
б) създава се нова ал. 2:
„(2) В едномесечен срок след приключване 
на договора възложителят изпраща до агенцията 
информация за неговото изпълнение.“;
в) досегашната ал. 2 става ал. 3 и се изменя 
така:
„(3) Информацията по ал. 1 се изготвя по 
образец, утвърден съгласно чл. 19, ал. 7 ЗОП, 
а тази по ал. 2 – по образец, утвърден от из­
пълнителния директор на агенцията.“;
г) досегашните ал. 3 и 4 стават съответно 
ал. 4 и 5;
д) досегашната ал. 5 става ал. 6 и в нея 
думите „28 февруари“ се заменят с „31 март“ и 
думата „реализирани“ се заменя с „възложени“.
19. Член 38 се изменя така:
„Чл. 38. (1) Комисията започва работа след 
получаване на списъка с участниците и пред­
ставените оферти.
(2) При промяна на датата и часа на отва­
ряне на офертите участниците се уведомяват 
писмено.
(3) Комисията отваря офертите по реда на 
тяхното постъпване и проверява за наличието 
на три отделни запечатани плика, след което 
най-малко двама от нейните членове подпис­
ват плик № 3. Комисията предлага по един 
представител от присъстващите участници да 
подпише плик № 3 на останалите участници.
(4) Комисията отваря плик № 2 и най-мал­
ко двама от членовете є подписват всички 
документи, съдържащи се в него. Комисията 
предлага по един представител от присъстващите 
участници да подпише документите в плик № 2 
на останалите участници. Комисията след това 
отваря плик № 1 и оповестява документите, 
които той съдържа.
(5) Участниците в процедурата или техни 
упълномощени представители могат да при­
състват при действията на комисията по ал. 3 
и 4, както и при отваряне на ценовите оферти.
(6) След извършване на действията по ал. 3 
и 4 приключва публичната част от заседанието 
на комисията.
(7) Комисията уведомява участниците, като 
им изпраща протокола с констатациите относ­
но наличието и редовността на представените 
документи в плик № 1.
(8) В протокола по ал. 7 комисията описва 
изчерпателно липсващите документи или кон­
статираните нередовности, посочва точно вида 
на документа или документите, които следва да 
се представят допълнително, и определя срок за 
представянето им. Срокът е еднакъв за всички 
участници и не може да бъде по-дълъг от 5 дни 
считано от датата на получаване на протокола.
(9) Участникът няма право да представя 
други документи освен посочените в протокола 
по ал. 7.
(10) След изтичането на срока по ал. 8 коми­
сията проверява съответствието на документите 
в плик № 1, включително допълнително пред­
ставените, с изискванията за подбор, поставени 
от възложителя. Комисията не разглежда доку­
ментите в плик № 2 на участниците, които не 
отговарят на изискванията за подбор.
(11) Комисията може по всяко време да 
проверява заявените от участниците данни, да 
изисква от тях разяснения, както и допълни­
телни доказателства за данни, представени в 
пликове № 2 и 3. Тази възможност не може 
да се използва за промяна на техническото и 
ценовото предложение на участниците.
(12) Пликът с цената, предлагана от участник, 
чиято оферта не отговаря на изискванията на 
възложителя, не се отваря.
(13) Когато критерият е икономически 
най-изгодна оферта, комисията отваря плика 
с предлаганата цена, след като е разгледала 
офертите и е извършила оценяване по всички 
други показатели, което е отразено в подписан 
от членовете на комисията протокол.“
20. В чл. 39 ал. 1 се изменя така:
„(1) Когато офертата на участник съдържа 
предложение, което в зависимост от избрания 
критерий по чл. 22, ал. 1 е с 30 на сто по-бла­
гоприятно от средната стойност на съответните 
предложения в останалите оферти, комисията